Source: http://politeia.org.ro/ziarul-de-duminica/ziarul-de-duminica-16-februarie-2014/24622/
Timestamp: 2018-11-20 08:26:11+00:00

Document:
Ziarul de Duminică – 16 februarie 2014 | PoliteiaWorld
Home » Ziarul de Duminica	» Ziarul de Duminică – 16 februarie 2014
Ziarul de Duminică – 16 februarie 2014
16/02/2014 Autor theophyle Categorii: Ziarul de Duminica
Deutsche Welle. Lecţii de democraţie. Petre M. Iancu
Setea de cauţionări occidentale e egalată, la Bucureşti, doar de ţâfna şi furia recuzărilor năbădăioase ale oricăror „lecţii de democraţie” din partea oricui e perceput ca nefiind autohton. Din partea oricui trece drept occidental, capitalist, ex-comunist, neamţ, evreu sau, pur şi simplu, alogen.
În mod curios, furia şi ţâfna însoţind cererile mascate, pe alocuri isterice, de neamestec în treburile interne nu exclud defel setea de legitimare occidentală de care suferă îndeosebi apropiaţii USL. Paradoxal, îi chinuie adesea tocmai pe acei inşi care s-au distins printr-un anume tip de abordare a problemelor româneşti, care numai pro-occidentală nu se poate numi, devreme ce n-a consolidat statul de drept şi democraţia liberală, ci le sapă la temelie.
Sunt politicieni, clienţi politici, intelectuali, ori ideologi arondaţi actualei puteri USL-iste. Sunt complici la eforturile de ştergere a separaţiei puterilor, de lichidare a independenţei justiţiei şi de scoatere a României din sistemul ei de alianţe apusene, ori la justificarea directă sau indirectă a acestor politici din ultimii doi ani. Ca propagandişti au încercat din răsputeri să escamoteze ori să edulcoreze adevăratele motive dindărătul tentativei de puci din 2012 şi a evenimentelor din marţea neagră.
Din această zonă, care, din cauza ambiţiilor iscate de alegeri şi a lipsei pericolului unei opoziţii unite a început să se fisureze, fără să-şi piardă însă total identitatea şi virulenţa, date de obârşia comună din mafia oligarhiei securiste, se aud constant puzderie de voci de experţi. Sunt specialişti ai reinterpretării convenabile a luărilor de poziţie occidentale.
A venit Victoria Nuland la Bucureşti să manifeste îngrijorarea Americii faţă de demontarea statului de drept în România şi să elogieze subiacent truda anumitor instituţii şi ziarişti care, pe risc propriu, şi-au dovedit ataşamentul faţă de valorile occidentale, faţă de principiile statului de drept şi faţă de democraţie? O reinterpretăm fuguţa şi pe ea şi pe cei pe care i-a ridicat pe scut. Zicem, c-ar fi spus chipurile cu totul altceva decât au lăsat să înţeleagă mult-hulitul Băsescu şi „ai lui”. Integral aduce Deutsche Welle
Adevarul. Islamizarea Europei. Dorian Furtună
Principala consecinţă constă în „schimbarea la faţă a Europei“, în plan demografic şi identitar – proces care cuprinde aproape toate ţările continentului. Prima în această listă este Franţa, care a devenit una dintre ţările cele mai afectate de fluxul migraţionist. Charles De Gaulle prevăzuse pericolul imigrării masive a arabilor din fostele colonii, care nu se vor asimila, ci vor disloca populaţia franceză băştinaşă: „Încercaţi să amestecaţi uleiul cu oţetul, agitaţi sticla şi după un moment veţi vedea că sunt din nou separate. Arabii sunt arabi, francezii sunt francezi! Credeţi că organismul francez poate să absoarbă zece milioane de musulmani, care mâine vor fi douăzeci de milioane şi poimâine patruzeci?“ [1]. Cuvintele lui au fost premonitorii. Încă în 1974, unul dintre liderii Algeriei post-coloniale, Houari Boumedienne, ideolog al arabizării, declarase de la tribuna ONU: „Nu e departe acea zi, când milioane de oameni vor părăsi emisfera de sud şi se vor muta în cea de nord. Ei vor veni la voi nu ca prieteni, ci ca cuceritori. Arma lor vor fi copiii. Uterul femeilor noastre este arma victoriei noastre“ [2].
ntr-adevăr, numai din Algeria, imediat după încheierea războiului de independenţă, în 1962, au imigrat peste 300.000 de cetăţeni francezi de diferite etnii şi rase. Aceştia au iniţiat procesul de construcţie în Franţa a unei „micronaţiuni“, constituită din descendenţi ai imigranţilor din Africa de Nord, la care nu au dispărut, ci au fost cultivate pe teren nou tradiţiile „tribalismului“ specific societăţilor în dezvoltare. Climatul politic care a favorizat multiculturalismul a permis ca oricine se statorniceşte cu traiul în Franţa, arabi, armeni, chinezi, africani, ruşi etc., să se considere „cetăţeni francezi“, cu dreptul de a-şi păstra identitatea etnică originară şi religia, la fel şi copiii lor. Totodată, natalitatea francezilor nativi, ca şi a nativilor din alte state europene, a început să înregistreze un declin vizibil, devenind inferioară natalităţii nou-veniţilor. În consecinţă, în anul 2010, circa 30% dintre copiii sub 20 de ani din Franţa erau musulmani (de diferite etnii). În Paris şi Marseille procentajul copiilor musulmani e de 45%. În sudul Franţei sunt deja mai multe moschei decât biserici creştine [3]. Potrivit altor date statistice colectate în 2010, nou-născuţii de origine africană ar reprezenta cel puţin 54% din numărul total al nou-născuţilor din Paris [4]. Integral aduce Adevarul.
Contributors. Ne duce proiectul Johannis 2.0 mai aproape de Europa reală?. Sorin Ionita
Întrebarea importantă pentru cei care văd politica doar ca pe un joc de oglinzi în care scoţi permanent din mânecă figuri noi în locul celor vechi, ca să mai abureşti încă o da­tă electoratul, e următoarea: prin ce a demonstrat d-l Johannis de un an de zile, de când este la vârful PNL ca prim-vicepreşedinte, nu membru oarecare, că gândeşte autonom pe temele im­portante care au fracturat recent România? Si­gur, e mai bine să ai ca ministru pe cineva ales de oameni printr-un vot local masiv decât vreo nu­litate anonimă. Dar care sunt opiniile sale, eventual susţinute prin fapte, pe următoarele teme care au isterizat ţara şi de care nu se mai poate feri o dată ajuns al doilea om în guvern:
1. Codurile Penale şi tentativa de puci an­ti­justiţie orchestrată de USL în decembrie? Nu l-am auzit pe liderul naţional-liberal Johannis dacă e bine sau rău ce s-a întâmplat şi, în ge­neral, cum vede chestiunea justiţiei şi pro­te­jării ei de interferenţe politice. Integral aduce Contributors
Ziare.com. Romania neguvernata si spectacolul grostesc al ipocriziei. Ioana Ene Dogioiu
Dincolo de spectacolul cutitelor infipte cu toata puterea in spatele partenerului, USL ofera in zilele acestea un adevarat regal al ipocriziei.
Scandalul a inceput prin marea remaniere liberala prin care, afirma cei mai multi dintre comentatori, Crin Antonescu a decapitat linia liberala “pontista” din Cabinet si l-a plasat in pozitia, de facto, de premier alternativa pe numarul doi din PNL, cel despre care nu este deplasat sa credem ca ar putea completa tandemul presedinte – prim-ministru, daca dl. Antonescu ar duce o campanie prezidentiala pe cont propriu.
Crin Antonescu a negat vehement cel putin partea cu apropierea prea mare a lui Daniel Chitoiu de premier. Dar nici nu a reusit sa invoce un alt motiv pentru decapitarea ministrului de Finante si nici pentru cea a ministrului Economiei, dl. Gerea. Daca nu pentru tradare, atunci, totusi, pentru ce au fost inlaturati?
Apoi, Victor Ponta descopera existenta a patru partide in USL, necesitatea ca toate sa aiba voce egala in luarea deciziilor si deci necesitatea reorganizarii Guvernului cu patru vicepremieri, tocmai cand PNL i l-a varat in coasta pe Klaus Iohannis.
In urma cu o saptamana nici macar nu discutam de ipoteza ca Daniel Constantin sa devina vicepremier si conclavul celor patru premieri sa ia deciziile, pe regula majoritatii, cu vot egal, inainte de sedintele de guvern.
Pe de alta parte, liberalii se cramponeaza acum de numele lui Daniel Constantin, mizand desigur pe aversiunea unei imense parti din electorat la Dan Voiculescu. Poate fi o socoteala corecta pentru cine nu-si aduce aminte cum a intrat PC in Parlament in 2012 si cine l-a adus in USL. Pentru ca acela a fost chiar PNL. Integral aduce Ziare.com
Adevarul. Băsiştii. Andrei Pleşu
Adaug, însă, că obsesivitatea poate fi colorată şi euforic, adulatoriu, omagial, dar şi toxic, demonizant, demolator. Stilistic şi psihologic, nu e nici o diferenţă între înălbirea leşinată a cuiva şi înnegrirea lui furibundă. Ambele ţin de patologia fixaţiei nevrotice, a urii şi iubirii oarbe. Ambele falsifică realitatea şi, prin iradiere, strică sufletele. Observ că ”băsiştii” ”îndrăgostiţi” de Traian Băsescu vorbesc mult mai puţin despre ”idolul” lor, decît ”băsiştii” care-l detestă, mobilizîndu-se zilnic pentru ample campanii împotriva lui. E un fel de a spune că ”băsiştii pozitivi” sunt mai ”infideli” decît cei ”negativi”. De fapt, ei sunt numiţi ”băsişti” nu atît pentru că îl laudă non-stop pe preşedinte, cît pentru că nu-l critică destul de isteric, sau pentru că se ocupă mai curînd de metehnele guvernanţilor. Dacă te legi de Ponta, sau de USL – eşti ”băsist”. Dacă ai obiecţiuni la moravurile unor televiziuni crîncen anti-băsiste – eşti ”băsist”. Cînd ies la rampă, politicienii şi gazetarii anti-guvernamentali (fie ei Cristian Preda, Mihai-Răzvan Ungureanu, Vasile Blaga, Elena Udrea, Adrian Papahagi, Sulfina Barbu, Mihai Neamţusau Andreea Pora, Dan Tapalagă, Sabin Orcan, Mircea Marian etc.) nu prea se referă la Traian Băsescu. Î
n schimb, personajul Băsescu e cheia de boltă, turnanta cosmică, psihoza de fiecare clipă a adversarilor lui. I se dedică ore lungi de emisie, e aşezat, neîncetat, în centrul instituţional, politic, juridic, eventual şi meteorologic al lumii româneşti, al atenţiei publice. El e marele mahăr, ”demiurgul cel rău”, ”împieliţatul” istoriei noastre contemporane. El şi ”regimul” lui. El şi fetele lui, rudele naturale şi cele dobîndite prin alianţă. I se numără zilele pînă la expirarea mandatului, i se construiesc porecle băşcălioase cu posibil efect exorcizant, i se analizează şi psihanalizează fiecare gest, fiecare grimasă, fiecare cuvinţel. Pe scurt, se lucrează asiduu, cu un devotament demn de o cauză mai bună, la un adevărat cult (pe dos) al personalităţii. Integral aduce Adevarul.
Gandul. Neverosimila poveste de iubire a oamenilor de lut. Marian Sultănoiu
Am uitat să iubim, am uitat să trăim. Ne-am luat de gât cu toate relele lumii, ne-am pus cu ele, ne-am luptat, şi ele ne-au îngropat de vii. Mai e vreo speranaţă pentru noi, oamenii de lut?!
Ce minune că a născut cineva zilele astea ale iubirii! Zilele lui „Te iubesc, viaţă!”, „Te iubesc, lume!”, „Te iubesc, femeie!”, „Te iubesc, copile!”. Ce mai contează că una e de import, colorată ca o adiere de lumini noctambule, prinse de zori desculţe-n parc. Ce mai contează că a noastră sună de parcă ţi-ar striga satul, din deal în deal, ascunzişurile sufletului, repezi, ca-n Liliecii lui Sorescu. Ce mai contează că unii s-au gândit, mercantil, doar să-ţi adune mărunţişul în schimbul „mulţumirii”.
Nimic nu mai are puterea să acopere sufletele scoase la mezat, întinse ca perdelele încreţită de şoapte, adiind între noi şi exploziile solare de iubire. Nimic nu mai poate împiedica moartea meschinăriilor care ne petrec restul zilelor.
Zilele lumii îndrăgostite sunt ca două lespezi desfăcute de copiii florilor, la care am renunţat, iar ei s-au întors iertători la sufletele noastre chinuite de moartea măruntă, zilnică, a fericirii.
Sunt ca amintirile unui viitor în care ne scufundăm, tot mai goi de noi înşine şi mai plini de ceilalţi, de amintirile lor, de amintirile oamenilor care populează amintirile lor; mai plini de toţi ceilalţi, pe care în restul zilelor nu-i vedem ori îi urâm, îi detestăm, îi umilim, îi alungăm, îi uităm, îi terfelim în gânduri revanşarde, ca o fugă de la noi înşine şi de la minţile noastre întregi şi limpezi.
Mai sunt ca luminile sfinte, furişate prin vitraliile turnului naosului, ca un abur, trecând, în şoaptă, peste chipul lui Iisus, până jos, în icoanele catapetesmei, şi mai jos, în căuşul palmelor Născătoarei de Dumnezeu. Lumina ca o apă vie, care ne frăgezeşte buzele uscate de relele urlate, strigate, şoptite, atunci când sărutăm piciorul sfârtecat al lui Hristos. Integral aduce Gandul.
Revista 22. Ponta, intre Johannis si Voiculescu. USL, in coma indusa. Andreea Pora
Zanganitul catuselor ascunse sub fulare – noua moda in materie de coruptie – de la bratele baronilor este acompaniat de suieratul serpesc scos de fostii prieteni Ponta si Antonescu si de clantanitul coltilor uselisti sfirtecind mainile care pina mai ieri semnau protocoale si contracte cu statul. O adevarata simfonie. Un regal al injuraturilor scuipate printre masele si al artimeticii seci. Prin comparatie, precedentul scandal, cel din decembrie, pare o sfada de mahalagioaice pacalite la rest. Nu se trecuse de agitatul maturoaielor. Acum baietii au scos artileria grea: PNL pe Johannis, PSD noua majoritate numita USD. Lupta este deocamdata echilibrata si deznodamintul greu de prezis pe termen scurt. Sandramaua ar putea sa mai reziste un timp, dar logica electorala nu prea lasa loc de intors.
Aparitia tandemului Antonescu-Johannis, presedinte-premier, indepartarea ministrilor “pontisti” din guvern, ostili plecarii de la putere, dezicerea oficiala de Voiculescu, in paralel cu incercarea de a securiza Ministerul de Interne in vederea alegerilor, demonstreaza ca liderul PNL forteaza pe doua fronturi. Prin tandemul cu Johannis, care, ca si Arafat, intra in categoria miturilor populare, Antonescu arata PSD pisica, se va repozitiona probabil in sondaje si incearca sa devina mai digerabil pentru electoratul de dreapta. O mutare buna. Refuzul clar si reiterat de a accepta propunerea perfida a PSD ca PC, prin Daniel Constantin, sa devina al patrulea vicepremier, iar micul partid antenist sa fie pus de facto pe picior de egalitate cu liberalii, este clar un sah dat PSD si lui Ponta. Mesajul este clar si cu priza la public: ori noi si Johannis, ori Voiculescu si PC. Daca PSD cedeaza, ar fi o recunoastere oficiala a statutului de “anexa” a PC si asumarea bascaliei lui Antonescu “ne facem ca va credem ca sunteti partid, va zicem chiar Partid Conservator”. Nu cred ca Felix va fi prea fericit intr-o asemena perspectiva si va ramine impasibil. Antena 3 vegheaza ca asta sa nu se intimple! Daca PSD inghite galusca si afrontul PNL, demonstreaza ca nu este pregatit deocamdata sa guverneze singur si nu are un candidat la start pentru prezidentiale, in pofida amenintarilor lui Dragnea si tata socru ca exista deja o alta majoritate parlamentara si Oprescu bate din pinteni pentru Cotroceni. Oricum, Constitutia nu poate trece fara PNL (nu ca PSD ar muri de grija asta), iar anumite legi, cum ar fi mutarea STS sub patronajul premierului, vor fi pe muchie de cutit. Din punctul de vedere al PSD, ruperea USL este prematura, ar fi preferat sa se produca dupa europarlamentare, cind ar fi putut demonstra ca PNL este cu adevarat un partid de rang doi. Integral aduce Revista 22
36 Raspunsuri la Ziarul de Duminică – 16 februarie 2014
mar16/02/2014 at 10:00
Sorin Ionita pune punctul pe “i”- daca se poate cu baronate locale, coruptie si bani europeni suntem cei mai fericiti.
Cat despre Johanis, este o mare holograma. Cine crede ca la Sibiu curge lapte si miere, ca totul este roz si creatia Croitorasului cel Viteaza, se inseala amarnic. O avea si el merite, dar limitate in timp si spatiu.
In plus pentru marea masa este un anonim, un individ cu multi scheleti in dulap.
Din nefericire ptr. noi si Romania ticaie ceasul, suntem suspendati deaspra prapastiei si parasuta de rezeva refuza sa se deschida, de noi depinde sa o activa.
theophyle16/02/2014 at 10:05
incepen cu un “optimism” debordant aceasta duminica cenusie. Parerea mea, complet justificat!
observator 216/02/2014 at 10:09
30 de localitati trebuie sa dea inapoi la UE 23 milioane euro cu penalitati. Europeni suntem cu numele dar cu restul …. au avut sansa sa devina europeni si cu fapta in 2004 au primit au primit 1 milion de euro pentru un drum comunal care sa lege Tulcea de Chilia 11km in total, opt ani mai tarziu toate regretele din lume numai pot salva comuna Ceatalchioi care din cauza lucrarilor prost efectuate primaria e datoare cu tot cu penalitati 2 milioane de euro bugetul primariei pe zece ani
O întreagă localitate din Delta Dunarii este scoasă pe bucăți la vânzare de către Fisc. Edilii au construit un drum cu bani europeni, iar acum sunt datori vânduți.
În 2004, autoritățile inaugurau cu fast drumul făcut din bani europeni. Patru ani mai târziu, o comisie SAPARD vine să inspecteze lucrarea și nu mai găsește nici o urmă a drumului. Șapte gropi pe o distanță de câțiva metri, iar situația este la fel de dezastruoasă pe tot drumul care leagă Pardina de Ceatalchioi.
Responsabilii dau vina pe inundații, deși proiectul era ca din milionul de euro să facă un drum rezistent. Acum, oamenii din Ceatalchioi merg printre gropi și sunt datori vânduți. Cei de la SAPARD vor banii înapoi, plus penalități.
Ca să scape de datorii, comunitatea ar trebui să trimită la finanțe bugetul primăriei pe 35 de ani. Finanțele Publice au pus sechestru pe 1.200 de hectare de teren, adică islazul unde oamenii își duc animalele la păscut.
http://www.youtube.com/watch?v=2qNex5oP51Y#t=93
theophyle16/02/2014 at 10:20
Adevarat pedepsiti de politicienii romani inclusiv primarii lor alesi pentru un kg de faina si doua de ulei. Sa inceapa sa gandeasca pentru ca taranul roman nu este prost. Cand au sa gandeasca au sa vada de unde provine raul.
mar16/02/2014 at 10:19
Alta nenorocire 🙁
http://www.evz.ro/detalii/stiri/furt-sau-bataie-de-joc-facturile-la-caldura-umfl-ate-inexplicabil-1082545.html
theophyle16/02/2014 at 10:21
cred ca raspunsul pe care l-am dat lui Observatoe2 este valabil si aici – substantivul “taranul” schimbat cu “orasanul” – 70% nu ?
mar16/02/2014 at 10:25
Da 🙁 Multe surprize vor fi cand vor iesi urzicile, mai este putin.
stefan6016/02/2014 at 12:09
Salut voios ca avem soare si cald . + 3, 5 % . 😆
Am citit articolul dat de @mar .
Pentru simplu fapt ca eu platesc gazul metan aproximativ la 0, 91 euro / metru cub .
Folosit atit pentru apa calda menajera cit si pentru incalzit , gatit.
Cu toate astea , factura cumulata pe lunile octombrie -decembrie a fost de :
125 metri cubi la pretul total de 126,72 euro . Inclus TVA de 22 % . 🙂
Platiti voi in Bucuresti mai mutl decit platesc eu in Italia .
Nici nu ma mai intreb cit veti platii cind pretul va fi “liberalizat ” .
E evident ca aveti venituri mai mari ca amaritii astia din Italia . 🙂
La ASF in mod sigur . 🙁
theophyle16/02/2014 at 12:13
nu-i frumos sa razi de rudele si prietenii saraci ramasi in “tzarishoara” natala si jefuita!
stefan6016/02/2014 at 12:18
Pai tocmai de aia rad .
Se bat pe sticla o gramada cu caramida in piept de cat au ei grija de cetateni si in realitate ii f.t cum vor .
Tara bananiera . Evident . In absolut si fara urma de dubiu .
Cedric16/02/2014 at 12:25
inca un articol gasit neconstitutional in proiect : articolul care se refera la desemnarea premierului!
Sa vedem cum vor vota membrii CCR.
Referitor la chestiunea olimpicei disparute : a fost gasita si a declarat la politie numele manastirii in care a stat 3 zile! As vrea sa-l aud pe pravoslavnicul purtator de cuvant al Patriarhiei cum mai minte ca pana acum a tinut-o una si buna, ca orice manastire anunta imediat un astfel de caz . M-am saturat de atata fatarnicie si minciuna tocmai din partea unei institutii menite sa fie model de cinste, curatenie sufleteasca si adevar. Dar cu d
Daniel in frunte, la ce ne putem astepta!
theophyle16/02/2014 at 12:34
sunt curios sa vad ce o sa zica “amicii” uselisti despre CCR, cand astazi au majoritate zdrobitoare in aceasta curte!
Tzepelica16/02/2014 at 13:29
Chiar nu vreti sa auziti cum “duduie” economia, cum tropaie si rage tigrul Europei de Est ? 😆 😆
intamplator16/02/2014 at 15:30
intrebati-i pe cei care chiar lucreaza in sectorul privat
au un singur raspuns”conducartori idioti,unde p….. m…..i” vad ei crestere
consum intern?idiotenie ci i mare!!!! consumi pentru a creste economia altora cand tu nu produci suficient in tara???
consum intern cand tu nu esti in stare sa faci drumuri decente si trenuri onorabile?
si sunt pareri ale unor oameni care au sute de angajai in companiile lor,nu pfa-…
Tzepelica16/02/2014 at 16:32
O sa crestem asa de tare/rapid ca in curand o sa-i ajungem din urma pe nemti.
Important e sa nu-i depasim, ca sa nu vada ca avem pantalonii rupti in koor. 🙁
Cetatean16/02/2014 at 14:14
daca e adevarat ce a semnalat Cedric si CCR se opune desemnarii “automate” a premierului de la partidul cu cele mai multe mandate, e aproape KO pentru Constitutia lui Kakarau. Aproape, insa nu definitiv. Ar fi KO daca CCR ar lasa neatinse si capitolele despre Justitie.
Va reamintesc ca am scris exact despre acest articol buclucas aici:
http://politeia.org.ro/dosare/constitutia-revizuita-pentru-linistea-infractorilor-vii/13041/
“Propunerea USL referitoare la Primul-Ministru are insa doua tipuri de impact: unul strict politic si unul constitutional.
– impactul politic: PSD isi securizeaza aproape integral accesul la putere, indiferent de reusita sau esecul guvernarii. Electorat captiv, sosonari, pomanagii si oportunisti se gasesc din belsug in Romania, iar 30-35% e un scor usor de obtinut pentru PSD si in criza, si in perioada de boom economic.
impactul constitutional: intreg sistemul constitutional va balansa spre dimensiunea parlamentar-partitocratica. Presedintele Romaniei, desi ales prin vot universal, nu va mai avea nici un cuvant de spus in problemele economice ale tarii, iar Primul-Ministru (mereu de la PSD) va fi persoana care va influenta cel mai mult vietile romanilor, insa fara ca el sa fie ales prin vot direct.
Paradox: vom avea astfel un Presedinte legitimat politic prin votul popular, insa ineficient la nivel juridic si un Prim-Ministru fara nici o legitimitate a votului direct, insa extrem de influent asupra vietilor noastre.
Practic, persoana care va decide cel mai mult nivelul de trai al romanilor va fi persoana cea mai putin expusa votului popular: Primul-Ministru, desemnat de Parlament. Si, cum desemnarea va fi mereu facuta de partidul cu cel mai mare numar de parlamentari (recte PSD), putem sa ne inchipuim de pe acum urmatoarele consecinte pe termen lung”.
Cedric16/02/2014 at 14:24
Buna , @citi!
Uite link despre ceea ce am spus:
Cedric16/02/2014 at 14:31
Am inteles ca onor comisia de revizuire a predat catre CCR proiectul , special, (de-ai dracului!) vineri , pt. ca CCR are la dispozitie 10 zile pt. studierea proiectului, in speranta ca zilele de sambata si duminica vor fi pierdute. Numai ca CCR le-a facut figura si a lucrat intens in cele doua zile nelucratoare.
Cetatean16/02/2014 at 14:42
In legea 47/1992 scrie de 10 zile, si cum nu scrie “lucratoare”, CCR s-a pus pe treaba si in weekend!
Cetatean16/02/2014 at 14:46
Banuiesc (nu sunt sigur) ca daca varianta dorita de PSD cu desemnarea premierului nu trece de CCR, PSD va fi primul partid interesat sa saboteze Constitutia lui Cacarau 😆
mar16/02/2014 at 15:02
Jigodie nevertebrata 👿 Astia sunt hotarati sa ramana singuri, ne considera o tara de retardati, mama lor de securisti Auzi, donatii……………:evil:
Ida16/02/2014 at 15:14
Cetatean16/02/2014 at 15:22
Vesti noi de la CCR: se zice ca vreo 25 de articole sunt neconstitutionale 😆
daca le punem pe cele 10 de ieri (gasite in 102 articole), inseamna ca CCR a mai gasit inca 15 articole in celelalte vreo 50 care ramasesera 😆
Suna bine, insa sa vedem exact despre ce e vorba. Putem fi moderat-optimisti? Sa vedem minuta pe care o va scoate CCR.
theophyle16/02/2014 at 15:29
15 sau 25 rezultatul este identic, nu avem referendum, nu se schimba cotitutia, PSD o sa aiba candidat la Prezidentiale.
Cetatean16/02/2014 at 15:36
nu e chiar la fel, caci cu 25 de articole e mai bine 😈 mai multe piedici in calea Constitutiei Infractorilor!
Evident, PSD va avea candidat!
Cedric16/02/2014 at 15:24
http://www.ziare.com/politica/constitutie/modificarea-constitutiei-ccr-25-de-articole-neconstitutionale-surse-1283043
Se pare ca au terminat de analizat.
theophyle16/02/2014 at 15:28
pesedistii i-au terminat constitutia lui Antonescu 🙂 Pa referendum!
intamplator16/02/2014 at 15:34
astia dau in fiecare ora masura idioteniei lor;
doua legi pentru care s-au batut cu”caramida in piept” nu sunt in stare sa faca cum trebuie
de fapt cu alde dragnea,chiuariu sova,etc..etc… condusi de pacalici nici nu trebuie sa ne miram
las ca vine “specialista&promitatoarea” nutzi si face ea legile “ca lumea”
intamplator16/02/2014 at 16:01
inteleg ca 1 din 4 articole ale constitutiei”revizuite”nu e in regula!!!!si aici au “lucrat”baniesc,cei mai buni dintre cei mai buni-dupa mintea lor
si parlamentul face legi!!!!realizati cu ce ne pricopsim zi de zi???
Cetatean16/02/2014 at 16:05
sunt 156 de articole, din ele vreo 8 de la final sunt intangibile, asa ca raman 148. 25 din 148, asta inseamna cam 1 din 6 😆
Tinand cont ca nu au schimbat fiecare articol, cred ca de fapt rata de esec e de fapt 1 din 3!
Cetatean16/02/2014 at 16:02
http://www.pesurse.ro/2014/02/16/fostul-liberal-nscris-n-pmp-doamna-udrea-a-venit-l/
Fostul liberal Marin Anton s-a delimitat de scandalul din Mișcarea Populară, precizând că nu el a fost cel care a s-a dus către PMP.
Tzepelica16/02/2014 at 16:29
Pai “doamna Udrea” face si desface in PMP.
Anton e bunul ei amic, caruia s-a gandit sa-i mai dea o sansa in politica.
Tanara speranta, de…cu potential de crestere… 🙂
Emil16/02/2014 at 16:26
“……………………Dacă se întâmplă așa ceva, îmi iau sacoșa și plec acasă. Mă retrag din politică”, ”
(daca se intampla) NU este un castig?
Sacosa cu bani ? 🙂
Emil16/02/2014 at 16:41
retragerea din politica a individului; azi unu, maine altu’… 🙂 E rau?
PS Nici sacosa aia nu strica daca nu o ia cu el 🙂
theophyle16/02/2014 at 16:41
postare noua – Ochiul public: pe drumul unei dictaturi “de catifea”
« Manuscrise celebre: Evanghelia Sfântului Augustin – (MS. 286)
Întrebări de weekend: Este lumea în schimbare? »

References: CCR 
 CCR 
 CCR 
 CCR 
 CCR 
 CCR 
 CCR